NaiveNeuron/SloPal huggingface dataset:
M. Kovačócy, poslanec: (2007-05-09):
V súlade s § 73 ods. 1 zákon o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať už v druhom čítaní. V súlade s rozhodnutím predsedu Národnej rady Slovenskej republiky z 23. apríla 2007 č. 273 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre ľudské práva, národnosti a postavenie žien, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 10. mája 2007 a gestorský výbor do 11. mája 2007. Prosím, pán predsedajúci, aby ste otvorili rozpravu k tomuto návrhu.
Krajčí, Marek, poslanec NR SR (2024-02-27):
Ďakujem pekne za slovo, pán predseda. Prosím, dajte hlasovať o predmetnom návrhu zákona podľa § 73 ods. 3 písm. c).
Laurenčík, Milan, podpredseda NR SR (2021-11-05):
Prosím kľud v sále, páni poslanci. Pán poslanec Ján Benčík, nech sa páči.
Laššáková, Jana, podpredsedníčka NR SR (2014-11-10):
Pán poslanec, poprosím vás. Páni predkladatelia, poprosím vás, aby si niekto sadol na miesto určené pre navrhovateľov. Kritizujete stále, keď tu nie je minister. (Reakcie v sále.) Tak ale máte sedieť na mieste určenom pre navrhovateľov. Nech sa páči.
Figeľ, Ján, podpredseda NR SR (2014-09-10):
Ďakujem pekne, pán predseda. Ctené dámy a páni kolegovia zo SMER-u, váš predseda Robert Fico mal na sneme v júni pravdu. Povedal, že v SMER-e rastú prejavy arogancie. Včerajšie (potlesk), včerajšie vaše rozhodnutie bolo bezprecedentným prejavom takejto mocenskej arogancie. Neodolali ste pokušeniu moci, máte ju väčšinovú. Máte moc, ale nemáte právo. Za celý klub KDH odmietam, samozrejme, takéto hrubé porušovanie ústavnosti rokovacieho poriadku a ducha parlamentarizmu, a preto sťahujem v mene skupiny predkladateľov z rokovania tejto schôdze bod číslo 55 (parlamentná tlač 1102), návrh dnes neexistujúceho zákona o lobingu.
Plavčan, Peter, minister školstva, vedy, výskumu a športu SR (2017-06-19):
Ďakujem veľmi pekne, dámy a páni. Ďakujem veľmi pekne za celé prerokovanie predmetného návrhu zákona, za kultivovaný dialóg a domnievam sa, že aj v predmetnom návrhu koaličnom sú zohľadnené mnohé pripomienky, tie, ktoré vylepšujú systém. Pokiaľ ide o asistentov učiteľov, tak chcem len pripomenúť, že v rámci národného projektu a jednej výzvy je určených na tento účel 80 mil. eur v najbližšom období, čo je, ak sa to rozpočíta na jednotlivé roky, viac ako 15-miliónové navýšenie k 15 miliónom, ktoré sa dnes dávajú na tento účel. A ja sa domnievam, že je potrebné najprv položiť tieto finančné prostriedky, ktoré sú veľmi zmysluplné, na tento účel z eurofondov, a potom preklopiť požiadavky smerom na štátny rozpočet. Takisto aj niektoré požiadavky sa nedali uplatniť v návrhu zákona, napr. nie je možné uplatniť napríklad zber údajov vo vekovej štruktúre, pokiaľ sa vie požiadavka k 15. septembru tohto roka, jednoducho ten systém sa nedá uspôsobiť v takom krátkom čase. Ale ešte raz, veľmi pekne ďakujem za prerokovanie tohto návrhu zákona.
Gabániová, Darina, poslankyňa NR SR (2011-02-10):
Ďakujem, pán minister. A moja doplňujúca otázka je, ako môžete pomôcť zvýšiť počet absolventov svojou nejakou podporou alebo ako môžete pomôcť vysokým školám, kde tento program študijný akreditovaný majú (Košice a Bratislava). Ďakujem.
Hort, Milan, podpredseda NR SR (2010-12-03):
Reagovať na faktické poznámky teraz bude pán poslanec Záhumenský, nech sa páči.
Paška, Pavol, predseda NR SR (2013-06-26):
Pani podpredsedníčka.
M. Košútová, poslankyňa: (2006-10-18):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 29. novembra 2006 a gestorský výbor do 30. novembra 2006.
Adamčík, Eduard, poslanec NR SR (2016-11-23):
Ďakujem za slovo, pán predsedajúci. Vážený pán predseda, vážené panie poslankyne, vážení páni poslanci, v rozprave vystúpili štyria poslanci, pán Beblavý, pán poslanec Simon, pán poslanec Baláž, pán poslanec Mihál, ktorí podali tri pozmeňujúce návrhy. Bol podaný procedurálny návrh pánom poslancom Zsoltom Simonom vrátiť návrh zákona predkladateľovi na dopracovanie podľa § 83 ods. 1 rokovacieho poriadku. Dajte, prosím, najprv hlasovať o tomto návrhu.
J. Čech, poslanec: (2009-09-08):
Národná rada Slovenskej republiky schválila dňa 24. júna 2009 zákon, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 569/2007 Z. z. o geologických prácach v znení zákona č. 515/2008 Z. z. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon z 24. júna 2009, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Prezident Slovenskej republiky vo svojom rozhodnutí uviedol dôvody, ktoré ho viedli k tomu, aby využil svoju právomoc... (Prerušenie vystúpenia predsedajúcim.)
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 135, za 127, proti 1, zdržalo sa 6 poslancov, 1 nehlasoval. Návrh bol schválený. Teraz prosím pána poslanca Kmeca, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády (tlač 1727). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 1727.)
Grendel, Gábor, podpredseda NR SR (2022-10-25):
S reakciou na faktické poznámky pán poslanec Marek Krajčí.
Viskupič, Jozef, poslanec NR SR (2013-10-22):
Ďakujem. Chcem oceniť, že pán minister, čo tu nebýva veľmi často zvykom, vystúpil v rozprave k tomuto bodu, čiže môžem položiť aj doplňujúcu otázku a ona je veľmi konkrétna. Čo sa stane teda v tom prípade, ak budú podané viaceré žiadosti na dotačnú schému a celková suma týchto žiadostí bude prevyšovať možnosti dotačnej schémy, čiže bude treba rozhodnúť, ktorý zo subjektov dotáciu dostane a ktorý nie, alebo sa pristúpi k tomu, že budú ponížené tie nároky pre všetkých ostatných? Ale to takisto v tom zákone definované nie je. Čiže bude vynegociovaná, notifikovaná nejaká dotačná schéma, ktorú množstvo žiadostí prevýši, a potom kto teda rozhodne, ak vy sami tvrdíte, že nie je žiadna komisia a je tu nejaká nárokovateľnosť? Čiže sú len tri možné scenáre. Buď to teda prevýši, to znamená, budú tu tri projekty, ktoré presahujú milión korún, ktorý sa vynegociuje, a dokopy budú tvoriť 1,2 mil., jeden z nich bude milión a druhý dve po stotisíc, tak dostanú iba ten, kto má ten 1 milión, alebo ako sa teda k tomu bude pristupovať, lebo to tam nenájdeme. A druhý, dúfam, že to stihnem, teda keď, čo sa stane, keď Európska komisia vyhodnotí, že tá suma iks ypsilon síce neohrozí vnútorný trh, a minister kultúry rozhodne o nižšej povolenej podľa toho, či to bude vyhovovať jemu spriazneným subjektom, a bude tak robiť priebežne a každoročne podľa svojich aktuálnych potrieb vyhláškou ministerstva. To je ako keby, môžeme to nazvať aj vyššia miera paranoje, ale v tom duchu, že počítajme síce s dobrým, ale pripravme sa na to najhoršie, často to tu spomína poslanec Hlina. Čiže čo sa stane v tom, v tomto prípade, ak naozaj tvrdíte, že sa jedná o reálny automatický mechanizmus... (Prerušenie vystúpenia časomerom.)
Danko, Andrej, podpredseda NR SR (2023-12-15):
Poslankyňa Bittó Cigániková.
Číž, Miroslav, poslanec NR SR (2013-06-26):
Predovšetkým vám chcem poďakovať, vážené kolegyne, kolegovia, za konštruktívny tón vašich faktických poznámok. Je to nádejné, možno by tá diskusia naozaj mohla, mohla vzniknúť, ak to bude takto. Pán Sulík, ste tu neboli, chcem len pripomenúť, problém je, že máme 760 podaní ročne a ak bude jedno podanie, pri tom, že každý bude takto využívať svoje poslanecké právo, tak aj každý bod budeme prerokovať deň, by sme museli mať 760 rokovacích dní. Tam nastupuje tlak na racionalizáciu rokovania. Verte mi, že spolu s vami urobím všetko preto, aby sme nepotlačili žiadny hlas. Ja som zažil v rokoch 2002 – 2006 aj to, ako sa tento liberálny poriadok dá vykladať reštriktívne, pán kolega, veľmi konkrétne. SMER si preto povedal, keďže mal negatívnu skúsenosť, my bez korektnej dohody všetkých klubov neprídeme s pozmeňovacími návrhmi na rokovací poriadok. V rokoch 2006 až 2010, keď sme vládli, pán kolega, ja vás ubezpečujem, sme sa ani nedotkli rokovacieho poriadku napriek tomu, že tlaky na to boli, no však, potom chvíľu síce sme takýto proces zažili a to si už pamätáte, ja viem, veľmi dobre. A teraz sa znovu vraciame k tomu, že chceme dohodu. Rokovací poriadok sú pravidlá súboja a korektnosť si vyžaduje, aby sme o tom hovorili. Od opozície je nevyhnutné, aby pochopili, že musíme mať priestor pre zmysluplné spravovanie krajiny a to potrebuje každá budúca reprezentácia, ktorá bude mať vládnu zodpovednosť. A na druhej strane potrebujeme primeraný priestor pre opozíciu, ktorý nebudú zneužívať. Pán expredseda, teda keď, mám malú, drobnú poznámku, je problém, aby k zásadnému problému hocijakému aj k zákonu vystúpili dvaja členovia klubu v polhodinových prejavoch, veľmi podrobne vysvetlili to, čo chce. Ste presvedčený, že treba viac? Tu je ten, ten námet na racionalitu a diskusiu, aby sme naozaj hľadali za tým, keby sa toto dialo, nemáme žiadny problém ani my, v živote toto ani nespomenieme v parlamente. Len naozaj, iracionalita a keď porovnáte... (Prerušenie vystúpenia časomerom.)
Viskupič, Jozef, poslanec NR SR (2014-10-29):
Teším sa, že do tejto diskusie prispel aj exminister kultúry, a napriek možno nesúhlasnému postoju k tomu, čo budeme volať anachronizmom, tak rozhodne sa pripájam k tomu, čo si spomínal, že áno, tá základná bazálna otázka je, kde by sme boli bez Československa, a preto viacerí z nás deklarovali pri možnom, ja to ani nevidím ako spor, ale myslím si, že anachronizmom nie je to, že nie sme vysporiadaní v určitom momente s našou vlastnou históriou. Máme veľmi málo vecí, ktoré sa obdobím pred 2. svetovou vojnou zaoberajú, je tu veľký pád z medzivojnovej republiky, ale osobnosti, ktoré, ktoré prichádzali následne a nejakým spôsobom sa museli vysporiadať s politickou situáciou nástupu fašizmu a podobne, nám chýbajú, a preto doteraz máme v spoločnosti prítomné minimálne tri-štyri prúdy, ktoré interpretujú dejiny zo svojho uhľa pohľadu, a mohli by sme pri symbolickom hľadaní vyjadrenia jedného zásadného dátumu, lebo takisto súhlasím a dlhodobo to presadzujeme, aby prišlo k redukcii štátnych sviatkov, lebo sme tuším so Španielmi lídri v tejto oblasti. Myslím, že ich máme, štátnych sviatkov a dní pokoja, 16, čo je v rámci Európskej únie najviac spolu so Španielmi. Čiže aby sme mali jeden dátum, ku ktorému by sme mali všetci nejakým spôsobom blízko a veľmi dobre, ja som to iba teda tiež spomenul, že existuje politická strana, ktorá jako keby z druhého tábora, a to je ten... (Prerušenie vystúpenia časomerom.)
Grendel, Gábor, podpredseda NR SR (2022-10-18):
Dávam slovo spoločnému spravodajcovi z výboru pre sociálne veci, predsedovi tohto výboru, pánovi poslancovi Vladimírovi Ledeckému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Takže nech sa páči, pán poslanec, prosím, aby ste nás oboznámili so stanoviskom gestorského výboru.
V. Veteška, podpredseda NR SR: (2008-04-10):
Teraz ešte bude hovoriť s faktickou poznámkou pán poslanec Kahanec, pani poslankyňa Smolková, končím možnosť prihlášok s ďalšími faktickými poznámkami, a potom vystúpi pán Fronc, pretože on ako predkladateľ má prednosť vo vystúpení v rozprave kedykoľvek. Takže teraz zapnite mikrofón pánovi poslancovi Kahancovi.
Paška, Pavol, predseda NR SR (2013-02-13):
Pekný podvečer, dámy a páni, budeme pokračovať v hlasovaní o prerokovaných bodoch programu. Poprosím pána poslanca Bagačku, aby uviedol v druhom čítaní hlasovanie o vládnom návrhu zákona č. 25 o verejnom obstarávaní, je to tlač 392. (Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 392.)
Blaha, Ľuboš, poslanec NR SR (2020-09-22):
Poprosím vás, ešte raz čas. Ďakujem pekne.
Jana, podpredsedníčka NR SR (2014-02-04):
Na vystúpenie pána poslanca s faktickou poznámkou pán poslanec Huba, končím možnosť prihlásiť sa s faktickými poznámkami. Nech sa páči, pán poslanec.
Fronc, Martin, poslanec NR SR (2015-09-22):
Ďakujem pekne. Veľmi krátko, pretože to iným spôsobom nejde urobiť. Takže dávam návrh, aby tento zákon bol prerokovaný aj na výbore pre sociálne veci, nakoľko práve ministerstvo, tento rezort, je zodpovedné takisto za kvalifikácie. Ďakujem.
Hrnčiar, Andrej, podpredseda NR SR (2018-03-26):
Pani podpredsedníčka Nicholsonová.
Jurinová, Erika, podpredsedníčka NR SR (2013-09-03):
Pán predseda, prosím vás, dajte hlasovať o postúpení tohto zákona do druhého čítania.
V. Jasaň, poslanec: (2008-04-01):
Spoločná správa výborov Národnej rady Slovenskej republiky k vládnemu návrhu zákona o zrušení Národnej akadémie obrany maršala Andreja Hadika a o zmene a doplnení niektorých zákonov v druhom čítaní bola schválená uznesením výboru Národnej rady Slovenskej republiky pre obranu a bezpečnosť č. 137 na svojej 35. schôdzi. V súvislosti s touto správou by som ešte rád upozornil, že v súvislosti s vložením mnohých bodov do tohto návrhu zákona podľa spoločnej správy, máte to ako tlač č. 512, a príp. ak budú nejaké pozmeňujúce návrhy v rozprave, sa primerane prečíslujú aj novelizačné body, ako aj ich citácia a ustanovenie o účinnosti zákona. Pani predsedajúca to je všetko. Prosím, otvorte rozpravu k tomuto návrhu.
Gyimesi, György, poslanec NR SR (2021-09-24):
Odporúčanie gestorského výboru je schváliť zákon aj s prijatými pozmeňujúcimi a doplňujúcimi návrhmi.
Gašpar, Tibor, poslanec NR SR (2024-01-25):
Vážený pán predsedajúci, vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre zdravotníctvo, výbor pre ochranu a bezpečnosť a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory a gestorský výbor prerokovali návrh zákona ihneď. Zo znenia návrhu zákona je zrejmý účel navrhovanej úpravy. Pomerne podrobne o ňom hovoril pred chvíľkou pán minister spravodlivosti za vládu Slovenskej republiky. Ja len doplním, všetky navrhované zmeny tam majú za cieľ priblížiť slovenské trestné právo ku európskym štandardom, k aktuálnym trendom trestnej politiky vyspelých členských krajín Európskej únie. Ak to mám konkretizovať, ide o humanizáciu trestov, o zavádzanie prvkov restoratívnej justície a predovšetkým posilniť aj garancie ochrany ľudských práv, o ktorých sme tu už hovorili v rozprave k skrátenému legislatívnemu konaniu, ktoré sú v Slovenskej republike reálne ohrozované, ich porušovanie. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Blanár, Juraj, podpredseda NR SR (2021-11-02):
Celkom šesť faktických poznámok na vaše vystúpenie. Ako prvý pán navrhovateľ Gyimesi, nech sa páči.
P. Paška, predseda NR SR: (2007-10-25):
(Hlasovanie.) 131 prítomných, 65 za, 40 proti, 26 sa zdržalo. Konštatujem, že bod 2 z návrhu pána Urbániho sme neschválili. Ďalej.
Štefanec, Ivan, poslanec NR SR (2012-08-07):
Pán predseda, ja rozumiem, že vám to vadí, keď vôľa občanov je iná, ako si vy predstavujete. Ja vám oznamujem, že neporušujem ochranu osobných údajov jednotlivých občanov, neuvádzam ich ulicu, číslo, mesto. Ja uvádzam meno, priezvisko občanov, ktorí podpísali túto petíciu. Ja rozumiem nervozite, ktorú vyvoláva zoznam ľudí, ktorí podpísali petíciu, viem, že sa to zle počúva niektorým kolegom, ale chcem pokračovať v tejto, v tomto zozname, pretože považujem za dôležité, aby sme si boli vedomí, koľko ľudí má iný názor.
M. Mamojka, poslanec: (2009-02-05):
Na druhej strane ma ale trošku zarazilo, pán poslanec, že tvrdíš to, čo si neraz predtým nikdy nepovedal a väčšinou si tvrdil, čo sa týka ústavnoprávneho výboru, tak napriek niektorým diskutabilným procedurálnym ustanoveniam rokovacieho poriadku rokuje vysoko profesionálne, rokuje vysoko korektne. Teraz si povedal, že rokuje len politicky, čo je nezmysel s tým, že na to, že prerokúva všetky právne predpisy a všetky návrhy zákonov nemá ani čas, ani energiu prepolitizovávať rokovanie ústavnoprávneho výboru, aj keď to je, samozrejme, aj politická platforma. A ak teraz niekto hovoril vyslovene politicky, musím ti to povedať, tak si to bol ty. Ďakujem.
Dostál, Ondrej, poslanec NR SR (2024-04-19):
Pani poslankyňa Jaurová, v jednej veci si dovolím jemne nesúhlasiť, a teda konkrétne vo vašom konštatovaní, že najväčší problém je v tom procese. V tom procese je veľmi vážny problém, je to absolútne neštandardný proces. Tým, že nie je, nie je to vládny návrh z MPK, ale, ale poslanecký, ku ktorému aj to skrátené MPK bolo v podstate k niečomu, čo je podružné z hľadiska celého zákona, lebo to, to dôležité prišlo až v druhom čítaní cez spoločnú správu výborov. Ale samozrejmé, že dôležitejší je ten výsledok a ten obsah. Ak, ak výsledkom by bolo, že sa urobia nejaké drobné úpravy, tak áno, nebude, nebude zásadný problém, že teda bolo to takýmto procesom, ale keď sa realizujú takéto zásadné zmeny týmto procesom, no tak tie zásadné zmeny, ktoré v podstate znivočia nezávislosť fondu, budú, budú ten hlavný problém. Pán poslanec Michelko mal v podstate pravdu, že aj toto je taký pomerne rozsiahly návrh, ktorý v druhom čítaní sa, keď sa predkladá, tak ako nie je to úplne štandardné. Na druhej strane vy ho predkladáte ako opozičná poslankyňa, čiže vaša šanca, že by to prešlo, je závislá iba od dobrej vôle vládnej koalície, ktorú celkom nemožno, nemožno predpokladať. Ale, ale je dobré, že teda ukazujete svoju predstavu a tento systém sa mi zdá lepšie nastavený a vyváženejší aj z hľadiska nezávislosti, zachovania nezávislosti rady, aj z hľadiska nejakého korekčného mechanizmu voči prípadným zlým rozhodnutiam, rozhodnutiam komisií, ale určite by si to zaslúžilo ešte teda väčšiu diskusiu, tak možno cestou by bolo, že keby predkladatelia stiahli návrh zákona, a potom sa s vami spojili a spoločne ste dali do budúcej schôdze nejaký nový spoločný návrh.
B. Bugár, podpredseda NR SR: (2005-01-19):
Otváram rozpravu a pýtam sa, či sa hlási niekto ústne do rozpravy. Pán poslanec Madej. Končím možnosť sa prihlásiť ústne do rozpravy. Pán poslanec, nech sa páči, máte slovo.
Halgašová, Jarmila, poslankyňa NR SR (2021-10-20):
Pán kolega, ste ma celkom pobavili týmto vaším vystúpením, a teda ako keď ste, keď ste sám povedali, že váš semafor bol schválený jednohlasne, tak ste tam mali aj môj hlas, ale teda ako ďalej sa k tomuto, týmto nezmyselným výpadom nebudem vyjadrovať, pretože ak by ste dobre sledovali moje vystúpenia face... na facebookovej stránke, a myslím, že to robíte úplne detailne, a to možnože aj zo žiarlivosti, neviem, tak by ste videli, že vlastne ja som s týmto projektom začala pred viac ako rokom. Takže nech sa páči, môžte si kopať ďalej, mňa to len baví. (Ruch v sále a zaznievanie gongu.)
Grendel, Gábor, podpredseda NR SR (2022-03-24):
Otázka číslo deväť je od pána poslanca Polláka, ktorý sa nenachádza v miestnosti, navyše, teda v sále, a navyše už bola zodpovedaná. Otázka číslo desať je od pána poslanca Valáška, ktorý sa nenachádza v rokovacej sále. Otázka číslo jedenásť je od pána poslanca Ondreja Dostála na predsedu Najvyššieho kontrolného úradu Karola Mitríka a znie: „Najvyšší kontrolný úrad Slovenskej republiky venuje patričnú pozornosť aj kontrole v územnej samospráve. Aké sú návrhy NKÚ na zmenu v súvislosti s územnou samosprávou a jej kontrolou vnútornou či externou?“ Pán poslanec, keďže pán predseda Najvyššieho kontrolného úradu sa ospravedlnil z hodiny otázok z dôvodu zahraničnej pracovnej cesty, jeho odpoveď dostanete písomne. Otázka číslo dvanásť je od pána poslanca Čepčeka na ministra školstva, vedy, výskumu a športu Branislava Gröhlinga: „Vážený pán minister, aké benefity chystá ministerstvo školstva pre pedagógov, docentov a profesorov, aby neodchádzali zo Slovenska? Ako budete riešiť odlev študentov vysokých škôl?“
P. Hrušovský, predseda NR SR: (2003-05-22):
hodina otázok a odpovedí na členov vlády, pána premiéra, generálneho prokurátora. Prosím teraz, aby pán predseda vlády Slovenskej republiky oznámil neprítomných členov vlády a tých členov vlády, ktorí budú odpovedať na položené otázky za neprítomných členov vlády. Pán premiér, nech sa páči, máte slovo.
Pčolinský, Peter, poslanec NR SR (2019-09-13):
Ďakujem pekne. Rozmýšľam, kto bol prvý s re..., jaj, Martin. Tak nejak si to zrekapituloval, to, čo som povedal. Ja chcel by som sa ospravedlniť kolegom poslancom, keďže dúfam, že to nikto nepozerá už teraz z verejnosti, lebo hanbím sa, naozaj sa hanbím za tie tri-štyri roky za môjho kolegu, chvalabohu, len dva či tri mesiace kolegu, pretože každé jeho vystúpenie je pamätné. A, pán podpredseda vlády a pán podpredseda parlamentu, keď si spomínate, pred nejakým časom ste tu sedeli, keď sa robilo programové vyhlásenie vlády Petra Pellegriniho a jedným z posledných vystupujúcich bol práve spomínaný kolega. A pamätáte si asi jeho vystúpenie, keď tu kričal po poslancoch, že eštebák, LGBT, nohavičky. Ja si pamätám, že za ním sedel predseda vlády Pellegrini a takto si držal hlavu a zakrýval si oči, lebo sa tiež hanbil a bolo mu to nepríjemné. Ja som vedel, že môj kolega, bývalý, že dnes vystúpi, a vedel som, že to bude niečo podobné, ale on prerazil to dno. A, bohužiaľ, na takomto človeku dnes stojí táto vláda, keďže formálne ste prišli o parlamentnú väčšinu. Všetci vieme, že neformálne ju stále máte, keďže nikdy tu nie je 100-percentný počet poslancov. Ja vám k tomu, samozrejme, ironicky gratulujem, ale už len päť mesiacov snáď to nejako spolu vydržíme a po voľbách sa karty rozdajú nanovo. Ostatným poslancom ďakujem za reakcie. A, Gábor, ešte k tebe jednu vec. Áno, Jankovská, je to problém tisíc správ, ale vieš veľmi dobre, že tých káuz a správ a tých prúserov je toľko, že Jankovská je taká kvapka v mori.
Grendel, Gábor, podpredseda NR SR (2020-06-10):
Ďakujem pekne, pán predseda. Prosím, zaujmite miesto naľavo od rečníckeho pultu. Dávam slovo členovi výboru pre ľudské práva a národnostné menšiny pánovi poslancovi Petrovi Pollákovi, aby informoval Národnú radu o výsledku prerokovania správy vo výbore.
Kvasnička, Marián, poslanec NR SR (2010-12-08):
Schváliť.
B. Bugár, podpredseda NR SR: (2005-05-20):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov (tlač 1031). Prosím teraz pána ministra pôdohospodárstva Zsolta Simona, aby vládny návrh zákona odôvodnil. Nech sa páči.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 131 poslancov, za 121, zdržali sa 10. Uvedený návrh sme schválili.
Blanár, Juraj, podpredseda NR SR (2022-06-22):
Vyhlasujem rozpravu za uzavretú. Chcem sa spýtať ešte pána navrhovateľa, či chce záverečné slovo. Nie. Pán spravodajca? Nech sa páči.
Gašpar, Tibor, podpredseda NR SR (2024-10-23):
Ďakujem. Po vystúpení poslancov, ktorí boli prihlásení do rozpravy písomne, pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Jarjabek, Dušan, poslanec NR SR (2015-05-27):
Ďakujem pekne, pani predsedajúca, za slovo. Hádam pri takomto hodnotení Rady pre vysielanie a retransmisie treba ešte určite povedať a dodať, že rada patrí dlhodobo k tým inštitúciám, ktoré majú veľký rešpekt, ktoré majú, ktoré majú na rozdiel od iných inštitúcií, ktoré sú rešpektované a nespochybňované. Táto autorita rady existuje mnoho rokov dozadu, bez ohľadu na to, ako sa striedajú predsedovia tejto rady, respektíve ako sa striedajú členovia tejto rady. Ako preto skutočne v rámci stabilizácie a legislatívnej stabilizácie tejto rady je asi to lepšie, ak nie to najlepšie, čo vôbec z legislatívy vzniklo za posledné roky v rámci takýto inštitúcií. Určite rada bude mať v budúcnosti problém s rozširovaním svojej kontrolnej činnosti a určite prejde aj novelizáciou. Na to sa treba pripraviť a určite bude treba aj pre radu rátať s vyššími finančnými prostriedkami, ktoré samozrejme budú súvisieť s jej činnosťou preto, lebo kolega Viskupič povedal jednu vec, že rada už po istom čase, ako keby nestíhala plniť si všetky tie funkcie a v rámci tých komunálnych médií, ktorých bude stále viac a ktoré budú mať oveľa väčší vplyv v zásade, aký majú teraz. A bude treba samozrejme kontrolnú činnosť. A kontrolná činnosť bude samozrejme zase na pleciach Rady pre vysielanie a retransmisiu. Keby sa stalo teraz, tak na to v tejto chvíli rada určite kapacitne nestačí, ale toto už všetko hovoríme o nejakej budúcnosti aj legislatívnej.
Laššáková, Jana, podpredsedníčka NR SR (2012-08-07):
Reakciu na faktické poznámky, pán poslanec Šebej.
Sulík, Richard, predseda NR SR (2011-03-24):
Prosím, hlasujte teraz. (Hlasovanie.) Z prítomných 147 poslancov hlasovalo 81 za, 66 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Nasleduje hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Štátom Izrael o sociálnom zabezpečení . Poprosím spravodajkyňu z výboru pre sociálne veci, aby hlasovanie uviedla.
Budaj, Ján, poslanec NR SR (2017-10-11):
Ďakujem pekne, pán predsedajúci. Zle som si načasoval svoj príspevok, a preto využijem teraz na dokončenie. Na záver som totiž chcel vzniesť taký apel... (Prerušenie vystúpenia predsedajúcim.)
Hlina, Alojz, poslanec NR SR (2013-05-16):
Pardon. Úrad nad dohľad nad zdravotnou starostlivosťou. Viete, kde inde to mám povedať a informovať, lebo občanov treba informovať, že čo tu stvárate a čo tu robíte, a vy im to nedopoviete. Tam im treba dopovedať. Však im povedzte, že budú chorobopisy na internete, či sú s tým spokojní. Ja im to teraz hovorím a oznamujem. Tak, pardon, že som si to dovolil. K tomuto. Zas ideme k tomu istému. Zas ideme k tomu, čo som sa tu trošku potešil, že prišla celkom dobrá diskusia na zdravotnícku agendu, a znova ideme tam, kde sme boli. Máte tu nejakých nominantov a idete o nich hlasovať a ani neviete, kto to je. Ja tiež neviem, kto to je, priznám sa. Ja len, Zvonár, pán Zvonár, to mi rezonuje. Viem, že bol starosta Rače. Ja, čestné slovo, neviem, čo oprávňuje vo vedomí starostu, bývalého starostu Rače kandidovať za, myslím, že predsedu Dozornej rady Úradu pre dohľad nad zdravotnou starostlivosťou. Ja fakt neviem. A preto by som bol zvedavý si to vypočuť, že kde si myslí, že teda nabral toľko skúseností, že bude platnou súčasťou dozornej rady úradu pre dohľad. To, ja neviem, chcem veľa? Ja keď vám, to nechcete, ja mám, ja naozaj by som si to rád vypočul, lebo ten úrad na dohľad, a ešte takto poviem, ako pani ministerka hovorila, že som si to mal rozkliknúť, je to pravda, ospravedlňujem sa, hneď som sa ospravedlnil. Čiže netrpím tým, žeby som, keď sa pomýlim, že budem tu robiť zo seba tohto. Čiže a teraz som si tiež pozrel, chvalabohu, tiež nemám nejaké skúsenosti s týmto úradom, ale tento úrad je dôležitý. Viete, to není nejaký úrad, ja neviem, ak tu minule pán minister vnútra, civilnej ochrany, kde údajne niekto chodí často. Ja som tam v živote nebol. Úrad na dohľad je dôležitý. Tu citujem z ich stránky, teda dúfam, že som si správnu otvoril, že ak sa občan domnieva, že sa mu neposkytla zdravotná starostlivosť správne, vtedy sa obracia na ten úrad. No to je vážna vec. A dozorná rada dohliada na to, aby ten úrad pracoval správne. Znova vážna vec. To nie je povinná jazda, to sú fakt skutočnosti, ktoré by nás mali vzopäť k tomu, že teda aspoň nech sa prídu ukázať. Samozrejme, to by som, juj, strašne veľa chcel, však iní tu neboli, sudcovia tu neboli, tak prečo by sem mali prísť takíto, ale na výbor, problém? To chcem teda navrhnúť ako procedurálny návrh. Verím, že môžem, pán predseda. (Reakcia z pléna.) Tak dávam procedurálny návrh, aby sme odložili hlasovanie o tomto bode programu do času, kým sa kandidáti na členov do Dozornej rady Úradu pre dohľad nad zdravotnou starostlivosťou nepredstavia na výbore. Pán Valocký, vy ste platným členom, čiže vášho výboru pre zdravotníctvo. (Reakcia z pléna.) Nie, nie, nechcem. Odložiť hlasovanie. Odložiť hlasovanie do času, kým sa nepredstavia na výbore pre zdravotníctvo. Oznámi sa, verím, procedurálnym návrhom, že kedy tam prídu, a ja sa tam prídem pozrieť. Chcem vedieť, kto bude dozerať na to, aby zdravotná starostlivosť bola poskytnutá správne. Ja neviem, chcem tak veľa? Pani ministerka, máte možnosť k tomu vystúpiť. Povedzte, chcem tak veľa? Nie? Ďakujem pekne.
Grendel, Gábor, podpredseda NR SR (2023-02-07):
Paniu poslankyňa Petra Krištúfková.
Šipoš, Michal, poslanec NR SR (2024-02-21):
Ďakujem, pán poslanec Bužo, za tvoje vystúpenie aj ten osobný vklad.	Ja chcem zareagovať na to, čo si hovoril a aj opäť chcem vyzvať predsedu Národnej rady a prezidentského kandidáta pána Petra Pellegriniho, aby prestal robiť rohožku z Ústavného súdu a poslal novelu Trestného zákona na zverejnenie v Zbierke zákonov. Pán poslanec, hovoril si, že mali by sme priniesť novú politickú kultúru, presne to, o čom hovoril Peter Pellegrini. Že nová generácia politikov v parlamente a ty si jeden z nich, by sa mali správať inak ako tí politici, ktorí sú tu už desiatky rokov, ktorí sú celý život v politike, žijú si nad pomery, požičiavajú si od sestier luxusné autá, predávajú asistentom haly a nakoniec zisťujeme, že sami by si za ten celý politický život nedokázali zarobiť na tie nehnuteľnosti, na tie autá, na tie luxusné obleky, na tie hodinky, na ten životný štýl, pretože by nesmeli nič jesť, nesmeli nikde cestovať, nesmeli si kupovať nič na seba. A toto je aj príklad veľa politikov, ktorí už sú teraz momentálne aj vo vládnej koalícii a je veľmi dobré, že si hovoril ako bežní ľudia, obyčajní ľudia na Slovensku toto vnímajú a ako to vnímajú hlavne mladí ľudia, ktorej si zástupcom tej generácie aj ty. Som veľmi rád, že si vystúpil a povedal si svoj životný príbeh, pretože veľa ľudí na Slovensku robí celý život na to, aby si mohli zabezpečiť vlastné bývanie, dôstojné bývanie, aby mohli žiť dôstojný život a potom sú tu politici, ktorí sa vysmievajú týmto slušným ľuďom do očí. Pred voľbami krásne videjká, výzvy, ale keď majú hlasovať za dôležité zákony, tak zrazu ich nevidia.
Paška, Pavol, predseda NR SR (2013-10-17):
Dobre. Takže, dámy a páni, spravodajcovia požiadali, aby sme nehlasovali o návrhoch zákona, je to tlač 652 a 653, budeme o nich hlasovať až zajtra o 11.00 hodine. Poprosím pána poslanca Kamenického, aby uviedol v druhom čítaní hlasovanie o zákone č. 222 o dani z pridanej hodnoty. [Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z. , tlač 614.]
Heger, Eduard, poslanec NR SR (2017-03-28):
Ďakujem. Pán Budaj, ďakujem. A myslím, že toto je presne dôležité opakovať v tejto sále aj počas tejto rozpravy, práve ak ste aj vy použili ten apel na rovnosť pred zákonom. A naozaj prenášanie zodpovednosti, tento argument tu, tu nemôže mať miesto, pretože práve to je, tá rovnosť pred zákonom je to, teda alebo resp. rehabilitácia, že rovnosť pred zákonom tu je pre všetkých, je to, na čo verejnosť túžobne očakáva a sľubuje si od tohto. A keď sa bojíme toho, že môže nastať nejaký precedens, tak nebuďme, prosím, takí naivní alebo malomyseľní, veď vždy, keď sa táto udalosť bude skúmať, tak sa budú skúmať aj historické okolnosti, a ak ich niekto nebude chcieť skúmať, tak ten koná alibisticky. A ten si použije tento argument tak či tak, alebo si nájde inú zámienku. Ale ja práve verím, že týmto skutkom, ak my zrušíme amnestie, tak zrehabilitujeme, ako som povedal, práve to zneužívanie práva a práve týmto zrušením sa navždy odkloníme z tej cesty zneužívania práva a už tá situácia naplnenia strachu z precedensu sa nikdy neudeje. Ďakujem.
Dostál, Ondrej, poslanec NR SR (2010-11-04):
Pán poslanec Číž položil veľmi správnu otázku. V prvom čítaní sa má hovoriť o tom, aká je miera kontinuity s predchádzajúcim vývojom, keď sa predkladá nejaký návrh na zmenu legislatívy. My to hovoríme otvorene, tento návrh má byť jasným dôkazom diskontinuity s tým vývojom, ktorý Slovenská republika absolvovala počas vlády Roberta Fica. Vôbec sa tým netajíme. Pán poslanec, vy ste hovorili, že vy mi nerozumiete, ale rešpektujete ma. Ja zase veľmi dobre rozumiem tomu, čo presadzujete, ako to presadzujete, ale hlboko s tým nesúhlasím. A teda dokázali ste to aj vo svojom vystúpení, keď ste strašili Maďarskom, hovorili tu o nejakých geopolitických hrozbách, pričom nikto z predkladateľov ani v návrhu, ani v dôvodovej správe, ani v zdôvodnení, ani v diskusii tu nehovoril, ani o menšine, ani o Maďarsku, ani o ničom. To sem vnášate iba vy. Tento návrh nijako nesúvisí s národnostnými menšinami. Nijako nesúvisí s Maďarskom. Je to naša vnútorná vec nás Slovákov, nás občanov Slovenska ako sa chceme postaviť k vlastenectvu, ktorú koncepciu vlastenectva uprednostníme. A vy, tu opäť demagogicky zamieňate práva za povinnosti. Tvrdíte, že my odmietame práva Slovákov umiestňovať na svojom území svoje vlastné symboly. Ale, však my nikomu žiadne práva nechceme zobrať. My im chceme zobrať povinnosť, ktorá podľa nášho názoru nie je odôvodnená. Ak nerozoznáte rozdiel medzi právami a povinnosťami, tak je mi ľúto, ale teda neviem o čom, o čom potom môžeme diskutovať a na čom sa môžeme zhodnúť.
B. Bugár, podpredseda NR SR: (2003-01-15):
Konštatujem, že Národná rada Slovenskej republiky v tajnom hlasovaní odvolala viceprezidenta Prezídia a členov Prezídia Fondu národného majetku Slovenskej republiky a členov Dozornej rady Fondu národného majetku Slovenskej republiky. Takže teraz pristúpime k ďalšiemu tajnému hlasovaniu, a to o návrhu na voľbu viceprezidenta Prezídia a členov Prezídia Fondu národného majetku Slovenskej republiky, ako aj predsedu Dozornej rady a ďalších členov Dozornej rady Fondu národného majetku. Pri voľbe členov Prezídia Fondu národného majetku sa navrhuje zvoliť jeho viceprezidenta a 5 členov, čo je uvedené aj na hlasovacom lístku, pri voľbe členov Dozornej rady Fondu národného majetku sa navrhuje zvoliť jej predsedu a 6 členov. Dovoľte mi ešte, vážené panie poslankyne a páni poslanci, aby som opäť pripomenul, že hlasovacie lístky sú farebne odlíšené a svoju voľbu vyjadríte tak, že na hlasovacom lístku pri každom mene a priezvisku zakrúžkujete tú alternatívu, za ktorú hlasujete, to znamená buď „za“, alebo „proti“, alebo „zdržiavam sa“. Znovu by som vás chcel ale upozorniť aj na to, že hlasovací lístok sa neopravuje prečiarknutím alebo iným zásahom do mena a priezviska kandidáta. Neplatný je ten hlasovací lístok, ktorý je prepisovaný alebo doplňovaný alebo ak pri niektorom mene nie je vyjadrená voľba zakrúžkovaním. Prosím teraz všetkých overovateľov, aby sa ujali svojej funkcie a dohliadli na priebeh volieb a aby hlasovali ako prví. Takže, vážené panie poslankyne, páni poslanci, pristúpime k tajnému hlasovaniu. (Akt tajného hlasovania.)
Hrušovský, Pavol, predseda NR SR (2011-11-30):
Prosím ďalší návrh.
Suja, Miroslav, poslanec NR SR (2022-12-08):
Ďakujem za slovo, pán podpredseda. Ďakujem kolegom za ich reakcie. Ako vidíte, viacerí kolegovia tu v sále majú názor, že táto vláda je fakt jednoduchá, dovolím si tvrdiť, že hlúpa a že Eduard Heger je len obyčajná bábka, ktorá aj podľa novinárov nedokáže diskutovať, odpovedať na jednoduché otázky a trepe naučené frázy a sprostosti. Tak čo čakať od takejto vlády, že prišla s takýmto zákonom. Ako som už povedal, len hlúpa vláda, ktorá sa bojí občanov a diskusie, môže doniesť takýto zákon.
Bugár, Béla, podpredseda NR SR (2016-04-18):
Na faktické poznámky bude reagovať pán poslanec Matovič.
Zmajkovičová, Renáta, podpredsedníčka NR SR (2013-11-28):
Pán spravodajca, nech sa páči, máte slovo.
Raši, Richard, poslanec NR SR (2013-10-24):
Ďakujem pekne. Vážený pán podpredseda vlády, zjavne vaše vystúpenie udrelo niekoľko klincov po hlavičke alebo niekoľko hlavičiek klincami. A ja sa k týmto témam určite vo svojom vystúpení ešte vrátim, pretože naozaj prácu ministerky zdravotníctva hodnotia ľudia, ktorí toho napáchali toľko, a teraz nemyslím na vás, myslím na túto skupinku vpravo po mojej strane, že nemajú žiadne, ani morálne, právo sa k niečomu vyjadrovať. A mnohé veci, čo ste spomenuli, vrátane biznisu, ktorý tu rozkvital za minulej vlády v zdravotníctve, sa ešte sám vrátim. Ďakujem.
Grendel, Gábor, podpredseda NR SR (2021-11-24):
Takto. Je to návrh na vyslovenie súhlasu, takže tu nie sú čítania.
Baláž, Vladimír, poslanec NR SR (2022-12-08):
Ďakujem pekne, pán predseda. Nechcem veľmi zdržiavať, ale prosím vás pekne, keď sme všeobecným súhlasom odsúhlasili, že v pondelok nebudeme prejednávať žiadne zákony, nevedeli sme, že prídu tri skrátené návrhy zákonov. Takže si myslím, že to nebolo správne rozhodnutie a rozhodli sme sa bez vedomostí vecí a ja si myslím, že by sme to mali prehodnotiť ešte. Ďakujem pekne.
Hlinka, Jozef, poslanec NR SR (2021-09-24):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Výboru Národnej rady Slovenskej republiky pre financie a rozpočet, ústavnoprávnemu výboru, Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, pán predsedajúci, dajte o mojom návrhu hlasovať. Ďakujem.
Ďuriš Nicholsonová, Lucia, podpredsedníčka NR SR (2018-10-18):
S reakciou na faktické poznámky pán poslanec Mihál.
Sulík, Richard, predseda NR SR (2011-09-09):
Ďakujem. S faktickou poznámkou sa prihlásil jeden poslanec. Uzatváram možnosť sa prihlásiť. Nech sa páči, pán Brocka.
M. Číž, podpredseda NR SR: (2008-10-30):
(Hlasovanie.) Prítomných 134 poslancov, za návrh 67 poslancov, proti 1 poslanec, zdržalo sa 64 poslancov, nehlasovali 2 poslanci. Konštatujem, že tento návrh sme neschválili. Teraz, vážené kolegyne, kolegovia, budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a o zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o doplnení zákona č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov , tlač 713. Spravodajcom je pán poslanec Jozef Valocký a prosím ho, aby hlasovanie uvádzal. Najskôr  návrhom zo spoločnej správy.
Kollár, Boris, predseda NR SR (2023-01-26):
Vážené pani poslankyne, vážení páni poslanci, otváram osemnásty rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Miroslav Urban. Pani poslankyne, páni poslanci, podávam návrh na zaradenie nového bodu do programu 78. schôdze, ktorým je návrh skupiny poslancov na prijatie uznesenia o skrátení volebného obdobia Národnej rady, tlač 1429, a súčasne navrhujem skrátiť lehotu podľa § 25 zákona o rokovacom poriadku na prerokovanie tohto návrhu uznesenia ihneď s tým, že hlasovanie by sa uskutočnilo 31. 1., teda utorok o sedemnástej hodine. O tomto mojom návrhu, prosím, teraz dám hlasovať. Prosím, prezentujme sa a hlasujeme. (Ruch v sále.) Dobre, pani poslankyňa, v prípade, že by na tom hlase, samozrejme, záležalo, tak by nám to menilo počty a pozíciu, tak by som zastavil hlasovanie, ale keďže je to jednoznačné, tak budeme pokračovať. Ešte raz mi zobrazte výsledok, prosím vás pekne, na tabuli. Technici, prosím, ešte raz výsledok. (Hlasovanie.) 132 prítomných, 131 za a pani poslankyňa Vaľová nehlasovala, ale chcela hlasovať za. Ďakujem pekne. Konštatujem, že sme tento návrh schválili. Pani poslankyne, dnes budeme, teraz podávam, ešte by som vás chcel informovať, že hodina otázok dnes nebude, keďže neboli položené žiadne otázky. Teraz v mene troch poslaneckých klubov za hnutie SME RODINA, OĽANO a za stranu SaS podávam procedurálny návrh na vypustenie bodov písomné odpovede členov vlády na interpelácie poslancov, tlač 1226, a interpelácie poslancov z programu tejto schôdze s tým, že budú zaradené do návrhu programu schôdze so začiatkom od 31. januára 2023. Prosím, prezentujme sa a hlasujeme o tomto návrhu (Hlasovanie.) Prítomných 129 poslancov, za 126, proti 1, zdržali sa 2. Uvedený návrh sme schválili. Vážení kolegovia, teraz dám 2 minúty pauzu na to, aby ste sa mohli písomne prihlásiť, lebo potom budem dávať procedurálny návrh na, teda potom budem dávať návrh na, pristúpime teda k rokovaniu o návrhu skupiny poslancov na prijatie uznesenia Národnej rady Slovenskej republiky o skrátení volebného obdobia Národnej rady. Aby vám neušla písomná prihláška, tak teraz prerušujem schôdzu na 2 minúty a kto sa chcete písomne prihlásiť, vonku je hárok a môžete sa prihlásiť písomne do rozpravy. Pán poslanec Šeliga, s procedurálnym návrhom, nech sa páči.
Laurenčík, Milan, podpredseda NR SR (2020-09-22):
Vyhlasujem všeobecnú rozpravu za skončenú. Chcem sa spýtať, či navrhovateľ chce zaujať. (Reakcia z pléna.) Budete dlhšie, lebo...? (Reakcia z pléna.) Tak nech sa páči, ešte vám dáme slovo.
Poliačik, Martin, poslanec NR SR (2013-05-31):
Ja, ak dovolíte, sa vyjadrím len k záverečnému slovu pána predkladateľa. Ak mi niekto vysvetlí, prečo by mala ostať hranica 100-tisíc podpisov na to, aby sme boli povinní nejakú petíciu prerokovať v Národnej rade, a zároveň aby stačilo 15-tisíc na to, aby tu bol predložený zákon, potom sa môžem začať zamýšľať nad tým, že toto podporím.
A. Belousovová, podpredsedníčka NR SR: (2007-12-07):
Budeme pokračovať v prerušenej rozprave o druhom čítaní o vládnom návrhu zákona o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov( tlač 441). Prosím teraz pána ministra dopravy, pôšt a telekomunikácií Slovenskej republiky pána Ľubomíra Vážneho, aby zaujal miesto navrhovateľa a pani Laššákovú ako spravodajkyňu máme. Budeme pokračovať, ako som povedala, v rozprave. Do rozpravy sú ústne prihlásení  ešte traja poslanci  – pani poslankyňa Žitňanská, pán poslanec Lipšic a pán poslanec Janiš. Takže teraz má slovo pani poslankyňa Žitňanská a pripraví sa pán poslanec Lipšic. Nech sa páči, pani poslankyňa.
Laššáková, Jana, podpredsedníčka NR SR (2015-06-19):
Prezentujme sa a hlasujeme. (Hlasovanie.) Prítomných 129 poslancov, za návrh bolo 51, proti 13, zdržalo sa 65 poslancov. Konštatujem, že sme neschválili návrh, aby Národná rada o tomto zákone rokovala v druhom čítaní. Pristúpime k hlasovaniu o bode 36 programu. Je to prvé čítanie o návrhu poslanca Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, tlač 1591. Dávam slovo spravodajcovi, ktorého určil navrhnutý gestorský výbor pre zdravotníctvo, Petrovi Osuskému, aby hlasovanie uviedol. Nech sa páči, pán spravodajca. (Hlasovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1591.)
P. Paška, predseda NR SR: (2008-05-22):
(Hlasovanie.) 138 prítomných, 77 bolo za, 8 proti, 51 sa zdržalo, 2 nehlasovali. Vaše návrhy sme prijali.
Laššáková, Jana, podpredsedníčka NR SR (2015-02-10):
Pán poslanec Duchoň, nech sa páči.
Hrnčiar, Andrej, podpredseda NR SR (2017-03-23):
Ďakujem, pán premiér. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Jána Podmanického na ministra dopravy a výstavby Árpáda Érseka a znie: „Vážený pán minister, chcem vám poďakovať za pomoc pri výstavbe diaľnice D3 cez Kysuce. Dopravná situácia je však naďalej veľmi komplikovaná. Na týždennej báze dochádza k úmrtiam na kysuckej ceste smrti I/18. Aký je plán dostavby diaľnice D3 cez Kysuce?“
L. Miklós, minister životného prostredia SR: (2005-09-23):
Aarhuský dohovor je zásadným a prelomovým dokumentom v oblasti starostlivosti o životné prostredie. Taká zvláštnosť tohto dohovoru je, že kým väčšina mnohostranných dohôd o životnom prostredí pokrýva záväzky, ktoré majú strany voči sebe, Aarhuský dohovor pokrýva záväzky, ktoré majú strany voči verejnosti. Čiže to je rozhodujúci moment celého Aarhuského dohovoru. Ešte by som si vám dovolil povedať, že Aarhuský dohovor má tri piliere. Prvý pilier je prístup verejnosti k informáciám o životnom prostredí. Tento pilier my už dôsledne uplatňujeme aj v predchádzajúcich právnych predpisoch. Druhý pilier hovorí o účasti verejnosti na rozhodovacom procese. Napr. predchádzajúci zákon, ktorý som uvádzal, je presne o tomto, účasti verejnosti na rozhodovacom procese. Tretí pilier je prístup verejnosti k spravodlivosti v záležitostiach životného prostredia. Treba povedať, že tuto ešte máme čo doháňať. Ale na druhej strane chcem povedať, že v žiadnom z ostatných štátoch nie je táto otázka dokonale doriešená. Chcem ale povedať, že Slovenská republika ako jediný členský štát EÚ zatiaľ nie je signatárom Aarhuského dohovoru v dôsledku administratívnych zmien po voľbách v roku 1998, keď bol ešte dohovor otvorený na podpis. Na druhej strane Slovenská republika už od roku 1998 deklaruje záujem o pristúpenie k Aarhuskému dohovoru. Takže teraz nastal ten čas, keď môžeme napraviť to naše meškanie, a verím, vážená Národná rada, že podporíte prístup Slovenskej republiky k Aarhuskému dohovoru. Ďakujem pekne.
Kuciaňová, Magdaléna, poslankyňa NR SR (2019-12-05):
Pán predsedajúci, dajte, prosím, hlasovať o pozmeňujúcom návrhu poslanca Jozefa Mihála.
Laššáková, Jana, podpredsedníčka NR SR (2014-10-21):
Dobre, ďakujem. Vyhlasujem krátku prestávku do 11.40 a budeme pokračovať. (Krátka prestávka.) (Po prestávke.)